कम्मकाजी नारी दा अपने पुरश साथियें कन्नै उट्ठना-बौह्ना समाज च खरा नेईं समझेआ जंदा, जिस कारण ओह्दे घ्रिस्त जीवन च केईं बखेड़े उट्ठी खड़ोंदे न। ओह्दे समर्पण गी मसूस कीते बगैर, उसी अपने पक्ख च सफाई देने दा बी मोका नेईं दित्ता जंदा। कम्म काजी नारी दी व्यथा पर ‘ओह् इक खुंझ’ क्हानी दा तानाबाना बुनेआ गेदा ए। क्हानी सुखांत ऐ, खीर च अशोक दी दूई पत्नी अपनी साकना गी अपनाई लैंदी ऐ ते संतोश एह्दे च गै खुश होई जंदी ऐ।